ແຈ້ງການສື່ມວນຊົນວາລະອັດກອງປະຊຸມຄັ້ງທີ 12 ສູນກາງພັກຊຸດທີ 11
ກອງປະຊຸມຄັ້ງທີ 12 ຄະນະບໍລິຫານງານສູນກາງພັກກອມມູນິດ ຫວຽດນາມ
ຊຸດທີ 11 ໄດ້ອັດລົງໃນຕອນບ່າຍວັນທີ 11/10
ກອງປະຊຸມຄັ້ງທີ 12 ຄະນະບໍລິຫານງານສູນກາງພັກກອມມູນິດ ຫວຽດນາມ ຊຸດທີ 11 ໄດ້ອັດລົງໃນຕອນບ່າຍວັນທີ 11/10 ຢູ່ຮ່າໂນ້ຍ. ໃນຕອນເຊົ້າວັນທີ 11/10 ສູນກາງພັກໄດ້ເຮັດວຽກຢູ່ຫໍປະຊຸມ ໂດຍພາຍໃຕ້ການເປັນປະທານຂອງທ່ານເລຂາທິການໃຫຍ່ພັກກອມມູນິກ ຫວຽດນາມ ຫງຽນຟູຈ້ອງ. ຕອນບ່າຍວັນດຽວກັນ ສູນກາງພັກ ໄດ້ດຳເນີນວາລະອັດກອງປະຊຸມ ໂດຍພາຍໃຕ້ການເປັນປະທານຂອງທ່ານເຈືອງເຕີ໋ນຊາງ ກຳມະການກຳມການເມືອງ, ປະທານປະເທດ ຫວຽດນາມ. ທີ່ວາລະອັດກອງປະຊຸມ ທ່ານ ຫງວຽນເຕີ໋ນຢຸງ ກຳມະການກຳມການເມືອງ ນາຍົກລັດຖະມົນຕີ ຫວຽດນາມ ໄດ້ສະເໜີບົດລາຍງານຂອງກົມການເມືອງ ອະພິປາຍຄຳຄິດຄຳເຫັນຂອງສູນກາງພັກກ່ຽວກັບສະພາບເສດຖະກິດ - ສັງຄົມ, ງົບປະມານແຫ່ງລັດປີ 2015 ແລະ ແຜນພັດທະນາເສດຖະກິດ - ສັງຄົມ, ແຜນງົບປະມານແຫ່ງລັດປີ 2016, ທ່ານ ຫງວຽນຊິງຮຸ່ງ ກຳມະການກຳມການເມືອງ, ປະທານສະພາແຫ່ງຊາດ ຫວຽດນາມ ໄດ້ສະເໜີບົດລາຍງານຂອງກົມການເມືອງ ອະພິປາຍຄຳຄິດຄຳເຫັນຂອງສູນກາງພັກກ່ຽວກັບແຜນຮ່າງເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ເລືອກຕັ້ງສະມາຊິກສະພາປະຊາຊົນຂັ້ນຕ່າງໆ ອາຍຸການ 2016 – 2021. ສູນກາງພັກໄດ້ປຶກສາຫາລືບັນດາເນື້ອໃນຮັບເອົາຄຳເຫັນ, ອະພິປາຍຂອງກົມການເມືອງ, ຮັບຮອງເອົາມະຕິ ກອງປະຊຸມຄັ້ງທີ 12 ຄະນະບໍລິຫານງານສູນກາງພັກກອມມູນິດ ຫວຽດນາມ ຊຸດທີ 11 . ທ່ານເລຂາທິການໃຫຍ່ພັກກອມມູນິກ ຫວຽດນາມ ຫງຽນຟູຈ້ອງ ໄດ້ກ່າວອັດກອງປະຊຸມ.
(ແຫຼ່ງຄັດຈາກ VOV)